CELEX: 32010D0672
Language: et
Date: 2010-11-05 00:00:00
Title: 2010/672/EL: Komisjoni otsus, 5. november 2010 , millega tunnistatakse põhimõtteliselt täielikuks toimikud, mis on esitatud üksikasjalikuks läbivaatamiseks seoses penflufeeni ja fluksapüroksaadi võimaliku kandmisega nõukogu direktiivi 91/414/EMÜ I lisasse (teatavaks tehtud numbri K(2010) 7439 all)  EMPs kohaldatav tekst

6.11.2010   
            
            
               ET
            
            
               Euroopa Liidu Teataja
            
            
               L 290/51
            
         KOMISJONI OTSUS,
   5. november 2010,
   millega tunnistatakse põhimõtteliselt täielikuks toimikud, mis on esitatud üksikasjalikuks läbivaatamiseks seoses penflufeeni ja fluksapüroksaadi võimaliku kandmisega nõukogu direktiivi 91/414/EMÜ I lisasse
   (teatavaks tehtud numbri K(2010) 7439 all)
   (EMPs kohaldatav tekst)
   (2010/672/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
   ning arvestades järgmist:
   
               (1)
            
            
               Direktiiviga 91/414/EMÜ on ette nähtud Euroopa Liidus taimekaitsevahendites kasutamiseks lubatud toimeainete loetelu täiendamine.
            
         
               (2)
            
            
               Bayer CropScience AG esitas 9. detsembril 2009 Ühendkuningriigi ametiasutustele toimiku toimeaine penflufeeni kohta koos taotlusega kanda kõnealune toimeaine direktiivi 91/414/EMÜ I lisasse.
            
         
               (3)
            
            
               BASF SE esitas 11. detsembril 2009 Ühendkuningriigi ametiasutustele toimiku toimeaine fluksapüroksaadi kohta koos taotlusega kanda kõnealune toimeaine direktiivi 91/414/EMÜ I lisasse.
            
         
               (4)
            
            
               Ühendkuningriigi ametiasutused on teatanud komisjonile, et esialgse läbivaatuse põhjal vastavad asjaomaste toimeainete kohta esitatud toimikud direktiivi 91/414/EMÜ II lisas esitatud andme- ja teabealastele nõuetele. Samuti näib, et esitatud toimikud vastavad direktiivi 91/414/EMÜ III lisas esitatud andmete ja teabega seotud nõuetele ühe asjaomaseid toimeaineid sisaldava taimekaitsevahendi puhul. Taotlejad on seejärel vastavalt direktiivi 91/414/EMÜ artikli 6 lõikele 2 edastanud asjaomased toimikud komisjonile ja teistele liikmesriikidele, samuti toiduahela ja loomatervishoiu alalisele komiteele.
            
         
               (5)
            
            
               Käesoleva otsusega tuleks Euroopa Liidu tasandil ametlikult kinnitada, et kõnealuseid toimikuid peetakse põhimõtteliselt vastavaks direktiivi 91/414/EMÜ II lisas sätestatud andme- ja teabealastele nõuetele ja vähemalt ühe asjaomaseid toimeaineid sisaldava taimekaitsevahendi puhul selle direktiivi III lisas sätestatud andme- ja teabealastele nõuetele.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas nimetatud toimeainete kohta esitatud toimikud, mis on komisjonile ja liikmesriikidele esitatud kõnealuste ainete kandmiseks direktiivi 91/414/EMÜ I lisasse, vastavad põhimõtteliselt kõnealuse direktiivi II lisas sätestatud andme- ja teabealastele nõuetele.
   Samuti vastavad kõnealused toimikud direktiivi 91/414/EMÜ III lisas sätestatud andme- ja teabealastele nõuetele ühe asjaomast toimeainet sisaldava taimekaitsevahendi puhul, võttes arvesse kavandatud kasutusviisi.
   Artikkel 2
   Referentliikmesriik jätkab artiklis 1 osutatud toimikute üksikasjalikku läbivaatamist ning esitab läbivaatamise tulemused koos soovitustega artiklis 1 osutatud toimeainete direktiivi 91/414/EMÜ I lisasse kandmise või kandmata jätmise ja sellega seotud tingimuste kohta komisjonile niipea kui võimalik ja hiljemalt 31. detsembril 2011.
   Artikkel 3
   Käesolev otsus on adresseeritud liikmesriikidele.
   
      Brüssel, 5. november 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      LISA
      
         KÄESOLEVAS OTSUSES KÄSITLETUD TOIMEAINE
      
      
                  Üldnimetus, CIPACi identifitseerimisnumber
               
               
                  Taotleja
               
               
                  Taotluse esitamise kuupäev
               
               
                  Referentliikmesriik
               
            
                  Penflufeen
                  CIPACi nr: 826
               
               
                  Bayer CropScience AG
               
               
                  9. detsember 2009
               
               
                  Ühendkuningriik
               
            
                  Fluksapüroksaad
                  CIPACi nr: veel määramata
               
               
                  BASF SE
               
               
                  11. detsember 2009
               
               
                  Ühendkuningriik